கேள்வி: காவேரி திமர் பற்றி தகவல் சொல்.
பதில்: காவேரி திமர் (''Kaveri Dimar'') இந்தியா சேர்ந்த சிறுபடகோட்டும் வீராங்கனையாவார். 2022 ஆம் ஆண்டு நடைபெற்ற ஆசிய சிறுபடகு குறுவிரைவோட்ட வெற்றியாளர் போட்டியில் வெண்கலப் பதக்கம் வென்றார்.
கேள்வி: காவேரி திமர் - ஆரம்பகால வாழ்க்கை. பற்றி நீங்கள் என்ன அறிந்துள்ளீர்கள்?
பதில்: மத்தியப் பிரதேசம் செகோர், மண்டி கிராமத்தில் ஒரு மீனவர் குடும்பத்தில் ஒன்பது உடன்பிறப்புகளில் ஐந்தாவது குழந்தையாக திமர் பிறந்தார். நன்றாக வளர்ந்தவுடன், இவர் தன் தந்தை மற்றும் மூத்த சகோதரிகள் மீன்பிடிக்கச் செல்லும்போது அவர்களுடன் செல்வார். கண்டுவா மாவட்ட விளையாட்டு அதிகாரி இயோசப் பாக்சுலா, 2016 ஆம் ஆண்டில் ஒரு நம்பிக்கைக்குரிய நீச்சல் வீரராக இவரது திறமையை கண்டறிந்தார். மேலும் இவர் 2017 ஆம் ஆண்டில் மத்தியப் பிரதேச நீர் விளையாட்டு அகாடமியில் அனுமதிக்கப்பட்டார். பின்னர் இவர் சிறுபடகோட்டத்தை ஒரு விளையாட்டாக மாற்றினார். லவ்லி தொழில்முறை பல்கலைக்கழகத்தில் திமர் படிக்கிறார்.
கேள்வி: காவேரி திமர் - தொழில் குறித்து விரிவாக சொல்லுங்கள்.
பதில்: இவருடைய விளையாடும் காலகட்டத்தில் இந்தியாவின் தேசிய சிறுபடகோட்டும் வெற்றியாளர் போட்டியில் பல்வேறு தனி மற்றும் குழு நிகழ்வுகளில் 15 தங்கப் பதக்கம், இரண்டு வெள்ளிப் பதக்கம் மற்றும் ஒரு வெண்கலம் திமர் வென்றுள்ளார். நமிதா சந்தேல், அஞ்சலி பசிசுட்டு மற்றும் சிவானி வர்மா ஆகியோருடன் இணைந்து 2022 ஆம் ஆண்டு ரேயோங்கில் நடந்த ஆசிய சிறுபடகு குறுவிரைவோட்ட வெற்றியாளர் போட்டியில் சி-4.200மீட்டர் போட்டியில் வெண்கலப் பதக்கம் வென்றார்.
கேள்வி: காவேரி திமர் - சாதனைகள் குறித்து விரிவாக சொல்லுங்கள்.
பதில்: * 3 x தங்கப் பதக்கங்கள், சி-4 (1000 மீ, 200 மீ மற்றும் சி-2 (500 மீ) நிகழ்வுகள், தேசிய சிறுபடகு குறுவிரைவோட்ட வெற்றியாளர் போட்டி, போபால், 2020 * 7 x தங்கப் பதக்கங்கள், சி-4 (200 மீ) சி-2 (1000 மீ, 500 மீ, 200 மீ மற்றும் சி-1 (5000 மீ, 1000 மீ, 50 மீ) தேசிய சிறுபடகு குறுவிரைவோட்ட வெற்றியாளர் போட்டி, பிலாசுப்பூர் (இமாசலப் பிரதேசம்), 2021 * 5 x தங்கப் பதக்கங்கள், சி-4 (500மீ) சி-2 (1000மீ) சி1 (5000மீ, 1000மீ, 500மீ) 2 x வெள்ளி பதக்கங்கள்-சி-2, (200மீ, 200மீ கலப்பு) வெண்கலப் பதக்கம்-சி-4, (200 மீ) தேசிய சிறுபடகு குறுவிரைவோட்ட வெற்றியாளர் போட்டி , போபால், 2022 * வெண்கலப் பதக்கம், சி-4 (200 மீ) ஆசிய சிறுபடகு குறுவிரைவோட்ட வெற்றியாளர் போட்டி, ரேயாங், 2022.